**IZVRŠENJE FINANCIJSKOG PLANA HRVATSKE ZAKLADE ZA ZNANOST ZA RAZDOBLJE OD 1. SIJEČNJA DO 31. OŽUJKA 2020. GODINE – INDEKSI IZVRŠENJA**

Zaklada je u razdoblju od 1. siječnja do 31. ožujka 2020. godine ostvarila ukupno 11.053.938 kuna prihoda koji predstavljaju prihode od imovine u iznosu od 75 kuna odnosno prihode od pozitivnih tečajnih razlika; prihode od donacija u iznosu od 10.615.108 kuna (96,03% ukupnih prihoda) odnosno prihode od donacija iz državnog proračuna u iznosu od 9.953.290 kuna i prihode od donacija iz državnog proračuna za EU projekte u iznosu od 661.818 kuna; te ostale prihode u iznosu od 438.755 kuna (3,97% ukupnih prihoda) odnosno prihode od ostalih nespomenutih prihoda.

Ukupni rashodi Zaklade u razdoblju od 1. siječnja do 31. ožujka 2020. godine iznose 46.517.101 kuna. Troškovi poslovanja u najvećem dijelu (44.236.375 kuna odnosno 95,1%) podrazumijevaju rashode za donacije (tekuće donacije i tekuće donacije iz EU sredstava) odnosno isplate projektnih sredstava, uključujući i isplate za doktorande, što je i osnovna svrha Zaklade.

Ostatak rashoda odnosi se na rashode za radnike u iznosu od 1.367.058 kuna (2,94% ukupnih rashoda), materijalne rashode u iznosu od 824.753 kuna (1,77% ukupnih rashoda), rashode amortizacije u iznosu od 81.968 kuna (0,18% ukupnih rashoda), te financijske rashode (bankarske usluge i negativne tečajne razlike) u iznosu od 6.947 kuna (0,01% ukupnih rashoda).

U stupcu naziva „Planirano 2020.“ iskazani su iznosi predviđeni Financijskim planom Zaklade koji je za 2020. godinu odobrio Upravni odbor Zaklade. U stupcu naziva „Izvršeno I-III/2020.“ iskazani su stvarni prihodi i rashodi Zaklade ostvareni u razdoblju od 1. siječnja do 31. ožujka 2020. U stupcu naziva „Indeks izvršenja“ prikazan je odnos stvarnih iznosa ostvarenih u izvještajnom razdoblju i iznosa planiranih Financijskim planom Zaklade za 2020. godinu.

Iz indeksa izvršenja 5,77 koji se odnosi na **ukupne prihode** može se zaključiti da je Zaklada u tromjesečnom razdoblju primila znatno manji iznos sredstava odnosno ostvarila znatno manje prihode od planiranih na godišnjoj razini, odnosno za razdoblje od 1. siječnja do 31. ožujka 2020. godine ovi prihodi ne ostvaruju 25% planiranih godišnjih kategorija. Glavni razlog velikom odstupanju je situacija povezana s pandemijom COVID-19. Zaklada u izvještajnom razdoblju nije primila uplate prema Odluci Ministarstva znanosti i obrazovanja o financiranju programa i projekata Hrvatske zaklade za znanost u 2020. godini (Aktivnost A621048) te Odluci Ministarstva znanosti i obrazovanja o financiranju programa doktoranada i poslijedoktoranada Hrvatske zaklade za znanost u 2020. godini (Aktivnost A557042). Navedenom Odlukom o financiranju doktoranada i poslijedoktoranada Hrvatske zaklade za znanost u Državnom proračunu je bilo osigurano ukupno 58.242.600 kuna koje su trebale biti doznačene Zakladi kroz devet identičnih uplata tijekom 2020. godine u iznosu od 6.471.400 kuna. U međuvremenu je vlada Republike Hrvatske donijela Odluku o preraspodjeli sredstava planiranih u Državnom proračunu Republike Hrvatske za 2020. godinu, a kojom su planirana sredstva za doktorande Zaklade umanjena za 9.000.000 kuna, sredstva za Hrvatsko-švicarski istraživački program za 344.741 kuna, a sredstva za Tenure Track pilot program za 179.102 kuna.

Ovakvo odstupanje u prihodima je nastalo također iz sljedećih razloga:

* u prvom tromjesečju 2020. godine Zaklada ne bilježi prihode od imovine (kamate na oročene depozite i pasivne kamate po bankovnim računima) s obzirom da je osnovna imovina Zaklade (10.000.000 kuna) oročena do kraja svibnja 2020. godine;
* prema Odluci Ministarstva znanosti i obrazovanja o financiranju programa i projekata Zaklade od 26. ožujka 2020. godine, Zaklada je od ožujka 2020. godine trebala početi primati sredstva za financiranje znanstveno-istraživačkih projekata Zaklade kao i za osnovne troškove poslovanja Zaklade, kroz četiri različite uplate, u ukupnom iznosu od 97.500.000 kuna. Do dana izrade tromjesečnog izvještaja, 15. travnja 2020. godine, Zaklada nije primila uplatu iz državnog proračuna;
* za program doktoranada i poslijedoktoranada Zakladi u razdoblju od 1. siječnja do 31. ožujka 2020. godine nisu uplaćena sredstva iz državnog proračuna, pa se za podmirivanje troškova programa koristi iznos od 39.799.173 kuna koji nije bio utrošen za provedbu navedenog programa tijekom 2019. godine. U skladu s odredbama Zakona o financijskom poslovanju i računovodstvu neprofitnih organizacija, navedeni iznos je evidentiran na razredu obveza (razred 2), računu (kontu) „29223 Namjenske donacije povezane s izvršenjem ugovornih programa/Doktorandi“ s kojeg se iznos umanjuje u trenutku kada se sredstva namjenski isplate krajnjim korisnicima (znanstvenim ustanovama) i prebacuje na razred prihoda (razred 3), račun (konto) „35113 Prihodi od donacija iz državnog proračuna/Doktorandi“. Iz tog razloga na računu (kontu) „Prihodi od donacija/Doktorandi“ nije uračunat cjelokupni iznos od 39.799.173 kuna, već samo iznos od 9.927.245 kuna koji je utrošen za doktorande u razdoblju od 1. siječnja do 31. ožujka 2020. godine. Stoga je na dan 31. ožujka 2020. godine na računu (kontu) „29223 Namjenske donacije povezane s izvršenjem ugovornih programa/doktorandi“, evidentiran iznos od 29.871.928 kuna;
* za Hrvatsko-švicarski istraživački program Zakladi je u razdoblju od 1. siječnja do 31. ožujka 2020. godine uplaćen iz državnog proračuna iznos od 117.628 kuna. U skladu s odredbama Zakona o financijskom poslovanju i računovodstvu neprofitnih organizacija, navedeni iznos je evidentiran na razredu obveza (razred 2), računu (kontu) „249311 Obveze za predujmove/Hrvatsko-švicarski istraživački program“. Potrebno je naglasiti da je na navedenom računu (kontu) evidentiran i iznos od 216.553 kuna koji nije bio utrošen za provedbu navedenog programa tijekom 2019. godine, stoga je na dan 31. ožujka 2020. godine na računu (kontu) „249311 Obveze za predujmove/Hrvatsko-švicarski istraživački program“ evidentiran ukupni iznos od 334.181 kuna koji predstavlja slobodna financijska sredstva namijenjena isključivo podmirivanju troškova Hrvatsko-švicarskog istraživačkog programa;
* za Tenure Track pilot program Zakladi, u razdoblju od 1. siječnja do 31. ožujka 2020. godine, nisu uplaćena sredstva iz državnog proračuna, pa se za podmirivanje troškova programa koristi iznos od 6.329.650 kuna koji nije bio utrošen za provedbu navedenog programa tijekom 2019. godine. U skladu s odredbama Zakona o financijskom poslovanju i računovodstvu neprofitnih organizacija, navedeni iznos evidentiran je na razredu obveza (razred 2), računu (kontu) „249313 Obveze za predujmove/Tenure Track pilot program“, s kojeg se iznos umanjuje u trenutku nastanka troška po odobrenoj namjeni za provedbu programa, te se prebacuje na razred prihoda (razred 3), račun (konto) „35117 Prihodi od donacija iz državnog proračuna/Tenure Track pilot program“. Iz tog razloga na računu (kontu) „Prihodi od donacija/Tenure Track pilot program“ nije uračunat cjelokupni iznos od 6.329.650 kuna, već samo namjenski utrošeni iznos od 5.347 kuna. Stoga je na dan 31. ožujka 2020. godine na računu (kontu) „249313 Obveze za predujmove/Tenure Track pilot program“ evidentiran iznos od 6.324.303 kuna koji predstavlja slobodna financijska sredstva namijenjena isključivo podmirivanju troškova Tenure Track pilot programa;
* za Projekt razvoja karijera mladih istraživača - izobrazba novih doktora znanosti financiranog iz sredstava Europskog socijalnog fonda (ESF) Zakladi u razdoblju od 1. siječnja do 31. ožujka 2020. godine nisu uplaćena sredstva iz državnog proračuna, no važno je napomenuti da je u navedenom razdoblju uplaćen iznos od 729 kuna koji se odnosi na povrat neprihvatljivih troškova krajnjih korisnika. U skladu s odredbama Zakona o financijskom poslovanju i računovodstvu neprofitnih organizacija, navedeni iznos je evidentiran na razredu obveza (razred 2), računu (kontu) „249312 Obveze za predujmove/ESF doktorandi“, s kojeg se iznos umanjuje u trenutku nastanka troška po odobrenoj namjeni za provedbu programa, te se prebacuje na razred prihoda (razred 3), račun (konto) „35131 Prihodi od donacija iz državnog proračuna/ESF doktorandi“. Potrebno je naglasiti da je na navedenom računu (kontu) „249312 Obveze za predujmove/ESF doktorandi“, evidentiran i iznos od 23.667 kuna koji nije bio utrošen za provedbu navedenog programa tijekom 2019. godine. Sukladno svemu navedenom, na računu (kontu) „Prihodi od donacija za EU projekte/ESF doktorandi“ evidentiran je samo utrošeni iznos od 3.427 kuna. Taj iznos uključuje i trošak amortizacije u iznosu od 2.698 kuna koji sukladno Pravilniku o prihvatljivosti izdataka u okviru Europskog socijalnog fonda nije prihvatljiv trošak, već je prihvatljiv isključivo izdatak za nabavu opreme u trenutku nabave iste. Međutim, sukladno odredbama Zakona o financijskom poslovanju i računovodstvu neprofitnih organizacija, trošak amortizacije je nužno uključiti u ukupan iznos troškova ove aktivnosti te navedeni iznos troškova umanjuje iznos sredstava na kontu primljenih predujmova „249312 Obveze za predujmove/ESF doktorandi“ i zatim se prebacuje na konto prihoda „35131 Prihodi od donacija iz državnog proračuna za EU projekte/ESF doktorandi“. Slijedom navedenog, na dan 31. ožujka 2020. godine na računu (kontu) „249312 Obveze za predujmove/ESF doktorandi“ je evidentiran iznos od 20.969 kuna koji predstavlja slobodna financijska sredstva namijenjena isključivo podmirivanju troškova amortizacije navedenog programa. Također je važno naglasiti da je u razdoblju od 1. siječnja do 31. ožujka 2020. godine realno utrošeno 5.024.899 kuna za provedbu ovog programa. Razliku od 5.021.472 kuna potrebnu za podmirivanje navedenih troškova osigurala je Zaklada iz vlastitih sredstava, odnosno iz sredstava odgođenog prihoda namijenjenog za izvršenje programa doktoranada Zaklade, a sukladno Odluci Upravnog odbora (Klasa: 120-02/19-02/04, Urbroj: 63-02/01-19-8). Bitno je dodati da je na dan 31. prosinca 2019. godine evidentiran manjak prihoda po ovoj aktivnosti u iznosu od 2.558.880 kuna te će pri dostatnoj uplati sredstava iz državnog proračuna za provedbu ovog programa, ukupan potreban iznos biti vraćen na redovan račun Zaklade;
* za Program suradnje s hrvatskim znanstvenicima u dijaspori - Znanstvena suradnja također financiranog iz sredstava Europskog socijalnog fonda (ESF) Zakladi u razdoblju od 1. siječnja do 31. ožujka 2020. godine nisu uplaćena sredstva iz državnog proračuna, pa se za podmirivanje troškova programa koristio iznos od 638.958 kuna koji nije bio utrošen za provedbu navedenog programa tijekom 2019. godine. U skladu s odredbama Zakona o financijskom poslovanju i računovodstvu neprofitnih organizacija, navedeni iznos je evidentiran na razredu obveza (razred 2), računu (kontu) „249314 Obveze za predujmove/ESF znanstvena suradnja“, s kojeg se iznos umanjuje u trenutku nastanka troška po odobrenoj namjeni za provedbu programa, te se prebacuje na razred prihoda (razred 3), račun (konto) „35132 Prihodi od donacija iz državnog proračuna za EU projekte/ESF znanstvena suradnja“. Iz tog razloga na računu (kontu) „Prihodi od donacija iz državnog proračuna za EU projekte/ESF znanstvena suradnja“ nije uračunat cjelokupni iznos od 638.958 kuna, već samo namjenski utrošeni iznos od 631.069 kuna. Stoga je na dan 31. ožujka 2020. godine na računu (kontu) „249314 Obveze za predujmove/ESF znanstvena suradnja“ evidentiran iznos od 7.889 kuna. Važno je napomenuti da je u utrošeni iznos od 631.069 kuna uključen i trošak amortizacije u iznosu od 845 kuna. Sukladno Pravilniku o prihvatljivosti izdataka u okviru Europskog socijalnog fonda trošak amortizacije nije prihvatljiv trošak, već je prihvatljiv isključivo izdatak za nabavu opreme u trenutku nabave iste. Međutim, sukladno odredbama Zakona o financijskom poslovanju i računovodstvu neprofitnih organizacija, trošak amortizacije je nužno uključiti u ukupan iznos troškova ove aktivnosti te navedeni iznos troškova umanjuje iznos sredstava na kontu primljenih predujmova „249314 Obveze za predujmove/ESF znanstvena suradnja“ i zatim se prebacuje na konto prihoda „35132 Prihodi od donacija iz državnog proračuna za EU projekte/ESF znanstvena suradnja“. Slijedom navedenog, iznos od 7.889 kuna evidentiran na računu (kontu) „249314 Obveze za predujmove/ESF znanstvena suradnja“ na dan 31. ožujka 2020. godine predstavlja slobodna financijska sredstva namijenjena isključivo podmirivanju troškova amortizacije navedenog programa. Važno je također naglasiti da je u razdoblju od 1. siječnja do 31. ožujka 2020. godine realno utrošeno 1.255.938 kuna za provedbu ovog programa. Razliku od 624.869 kuna potrebnu za podmirivanje navedenih troškova osigurala je Zaklada iz vlastitih sredstava, odnosno iz sredstava prenesenog viška namijenjenog za financiranje znanstveno-istraživačkih projekata Zaklade, a sukladno Odluci Upravnog odbora (Klasa: 120-02/19-02/30, Urbroj: 63-02/01-19-8) te će pri dostatnoj uplati sredstava iz državnog proračuna za provedbu ovog programa, potreban iznos biti vraćen na redovan račun Zaklade;
* Zakladi je u razdoblju od 1. siječnja do 31. ožujka 2020. godine također uplaćen iz državnog proračuna iznos od 27.323 kuna. Navedeni iznos odnosi se na provedbu projekta Techno-Past Techno Future: Europska noć istraživača financiranog iz sredstava programa Obzor 2020, a koji je Zaklada provodila krajem 2019. godine. Naime, na kraju 2019. godine utvrđen je manjak prihoda za ovu aktivnost u iznosu od 27.323 kuna koji je pokriven iz sredstava Zaklade namijenjenih financiranju znanstveno-istraživačkih projekata Zaklade, a sukladno odluci Upravnog odbora (Klasa: 120-02/19-02/21, Urbroj: 63-02/01-19-4). Navedeni iznos uplaćen je na redovan račun Zaklade 27. ožujka 2020. godine, a namijenjen je financiranju znanstveno-istraživačkih projekata Zaklade;
* Zakladi je 21. prosinca 2018. godine uplaćen iz državnog proračuna iznos od 1.500.000 kuna za potrebe provedbe aktivnosti „ERA-NET Cofund in Quantum Technologies 2019 (QuantERA 2019)”. Navedeni iznos se u skladu s odredbama Zakona o financijskom poslovanju i računovodstvu neprofitnih organizacija, evidentirao na razredu obveza (razred 2), računu (kontu) „292241 Namjenske donacije povezane s izvršenjem ugovornih programa/QuantERA 2019“, s kojeg će se iznos umanjivati u trenutku nastanka troška po odobrenoj namjeni za provedbu aktivnosti u 2020. godini, te će se prebacivati na razred prihoda (razred 3), račun (konto) „351181 Prihodi od donacija iz državnog proračuna/QuantERA 2019“. Slijedom navedenoga, na dan 31. ožujka 2020. godine, na računu (kontu) „292241 Namjenske donacije povezane s izvršenjem ugovornih programa/QuantERA 2019“ evidentiran je cjelokupni iznos od 1.500.000 kuna namijenjen isključivo podmirivanju troškova aktivnosti QuantERA 2019;
* za potrebe provedbe aktivnosti „ERA-NET Cofund in Quantum Technologies (QuantERA)” Zakladi je iz državnog proračuna krajem 2019. godine uplaćen iznos od 1.500.000 kuna. U skladu s odredbama Zakona o financijskom poslovanju i računovodstvu neprofitnih organizacija, navedeni iznos se evidentirao na razredu obveza (razred 2), računu (kontu) „292242 Namjenske donacije povezane s izvršenjem ugovornih programa/QuantERA“, s kojeg će se iznos umanjivati u trenutku nastanka troška po odobrenoj namjeni za provedbu aktivnosti u 2020. godini, te će se prebacivati na razred prihoda (razred 3), račun (konto) „351182 Prihodi od donacija iz državnog proračuna/QuantERA“. Slijedom navedenoga, na dan 31. ožujka 2020. godine, na računu (kontu) „292242 Odgođeno priznavanje prihoda/primljene namjenske donacije povezane s izvršenjem ugovornih programa/QuantERA“ evidentiran je cjelokupni iznos od 1.500.000 kuna namijenjen isključivo podmirivanju troškova aktivnosti QuantERA;
* Zaklada će u drugoj polovici 2020. godine provoditi i aktivnost Techno-Past Techno Future: Europska noć istraživača. Prihod od donacija iz državnog proračuna za EU projekte nije ostvaren u prvom tromjesečju 2020. godine;
* Zaklada je i u 2020. godini provedbeno tijelo Programa poticanja istraživačkih i razvojnih aktivnosti u području klimatskih promjena. U razdoblju od 1. siječnja do 31. ožujka 2020. godine nisu ostvarene planirane aktivnosti Fonda za zaštitu okoliša i energetsku učinkovitost te nisu ostvareni niti prihodi od navedenih donacija;
* za provedbu Drugog projekta tehnologijskog razvoja STP II (Fond „Jedinstvo uz pomoć znanja“) je u Financijskom planu za 2020. godinu planirano 17.500 kuna no Zakladi je u razdoblju od 1. siječnja do 31. ožujka 2020. godine uplaćen iz državnog proračuna iznos od 3.603 kuna koji odgovara rashodima za navedeno razdoblje.;
* Zaklada je u 2020. godini trebala biti i provedbeno tijelo Projekta usavršavanja mladih istraživača – poslijedoktorandi, financiranog iz sredstava Europskog socijalnog fonda (ESF). No prihod od donacija iz državnog proračuna za EU projekte nije ostvaren u prvom tromjesečju 2020. godine s obzirom da još nije zaključen niti Sporazum s nadležnim institucijama u Republici Hrvatskoj.

Ostvareni **prihodi od imovine** u 2020. godini manji su od planiranih (indeks 0,29) jer u prvom tromjesečju 2020. godine Zaklada ne bilježi prihode od imovine (kamate na oročene depozite i pasivne kamate po bankovnim računima) s obzirom da je osnovna imovina Zaklade (10.000.000 kuna) oročena do kraja svibnja 2020. godine. Za prihode od pozitivnih tečajnih razlika planirano je 100 kuna na godišnjoj razini, a ostvareno je 75 kuna ovih prihoda nastalih prilikom završne uplate vezane uz provedbu projekta Techno-Past Techno Future: Europska noć istraživača financiranog iz sredstava programa Obzor 2020, a koji je Zaklada provodila krajem 2019. godine. Ove prihode nije moguće unaprijed precizno predvidjeti Financijskim planom.

Prihodi od donacijau iznosu od 10.615.108 kuna sastoje se od: prihoda za financiranje doktoranada i poslijedoktoranada Zaklade u iznosu od 9.927.245 kuna; prihoda od donacija za provedbu Drugog projekta tehnologijskog razvoja STP II (Fond „Jedinstvo uz pomoć znanja“) financiranog iz sredstava Svjetske banke u iznosu od 3.603 kuna; prihoda od donacija za provedbu programa Tenure Track pilot programa u iznosu od 5.347 kuna; te prihoda od donacija u naravi (M&E NEOS računalni sustav) za potrebe provedbe Drugog projekta tehnologijskog razvoja STP II (Fond „Jedinstvo uz pomoć znanja“) financiranog iz sredstava Svjetske banke u iznosu od 17.094 kuna.

Prihodi od donacija uključuju i prihode od donacija iz državnog proračuna za EU projekte u ukupnom iznosu od 661.819 kuna, a odnose se na prihod od donacija za financiranje programa Projekt razvoja karijera mladih istraživača – izobrazba novih doktora znanosti financiranog iz sredstava Europskog socijalnog fonda (ESF) u iznosu od 3.427 kuna; prihod od donacija za financiranje Programa suradnje s hrvatskim znanstvenicima u dijaspori - Znanstvena suradnja također financiranog iz sredstava Europskog socijalnog fonda (ESF) u iznosu od 631.069 kuna, te prihoda od donacija za provedbu projekta Techno-Past Techno Future: Europska noć istraživača u iznosu od 27.323 kuna financiranog iz sredstava programa Obzor 2020.

**Ostali prihodi** u iznosu od 438.755 kuna se odnose na ostale nespomenute prihode od povrata od utvrđenih neutrošenih i nenamjenski utrošenih sredstava po projektima koje financira Zaklada. Takve povrate nije moguće unaprijed predvidjeti Financijskim planom jer oni nastaju uslijed odstupanja u provedbi projekata. Ovakve povrate Zaklada mora evidentirati na računu (kontu) broj 36334 „Ostali nespomenuti prihodi“ sukladno računskom planu za neprofitne organizacije. Važno je napomenuti da povrati od projekata služe isključivo za financiranje novih znanstveno-istraživačkih projekata.

**Ukupni rashodi** Zaklade u razdoblju od 1. siječnja do 31. ožujka 2020. godine iznose 46.517.101 kuna. Troškovi poslovanja u najvećem dijelu (44.236.375 kuna odnosno 95,1% ukupnih rashoda) podrazumijevaju donacije za isplate projektnih sredstava, uključujući i isplate za doktorande. Ostatak rashoda odnosi se na rashode za radnike u iznosu od 1.367.058 kuna (2,94% ukupnih rashoda), materijalne rashode u iznosu od 824.753 kuna (1,77% ukupnih rashoda), rashode amortizacije u iznosu od 81.968 kuna (0,18% ukupnih rashoda) i financijske rashode (bankarske usluge i negativne tečajne razlike) u iznosu od 6.947 kuna (0,01% ukupnih rashoda).

Iz indeksa izvršenja **ukupnih rashoda** 18,74 može se zaključiti da je u razdoblju od 1. siječnja do 31. ožujka 2020. godine Zaklada utrošila 81,26% manje sredstava od planiranih sredstava za izvještajno razdoblje. Do ovog odstupanja je došlo najvećim dijelom zbog manjeg broja isplata za projekte Zaklade (koji uključuju i isplate za doktorande) od planiranog Financijskim planom za 2020. godinu.

U kategoriji **rashodi za radnike** indeks izvršenja 21,80 pokazuje da su rashodi za radnike u tromjesečnom razdoblju u skladu s Financijskim planom Zaklade, odnosno da za razdoblje od 1. siječnja do 31. ožujka 2020. godine ova kategorija rashoda ne prelazi 25% planiranog godišnjeg iznosa. Iz indeksa izvršenja 12,91 koji se odnosi na ostale rashode radnika (materijalna prava radnika) može se zaključiti da je Zaklada u izvještajnom razdoblju utrošila 87,09% manje sredstava od planiranih sredstava za 2020. godinu u ovoj kategoriji.

U kategoriji **materijalni rashodi** može se zaključiti, iz indeksa izvršenja 17,10 da je Zaklada u prvom tromjesečju 2020. godine utrošila 82,9% manje sredstava od planiranih sredstava za 2020. godinu.

Iz indeksa izvršenja 10,25 koji se odnosi na naknade troškova radnicima može se zaključiti da je Zaklada u izvještajnom razdoblju utrošila 89,75% manje sredstava od planiranih sredstava za 2020. godinu. Glavni razlog velikom odstupanju je situacija povezana s pandemijom COVID-19, zbog koje su sve aktivnosti odgođene na neodređeno, stoga su sva službena putovanja kao i sve planirane edukacije odgođene do daljnjeg, što se vidi iz indeksa 9,01 koji se odnosi na službena putovanja i indeksa 5,01 koji se odnosi na stručno usavršavanje zaposlenika Zaklade.

Iz indeksa izvršenja 14,38 koji se odnosi na rashode za naknade članova u predstavničkim i izvršnim tijelima i povjerenstvimamože se zaključiti da su rashodi u izvještajnom razdoblju za 85,62% manji od planiranih za 2020. godinu. Do raskoraka između planiranih i ostvarenih rashoda došlo je prvenstveno zbog manjeg broja službenih putovanja članova Upravnog odbora Zaklade, Povjerenstva za upravljanje Fondom „Jedinstvo uz pomoć znanja“ i Povjerenstva za upravljanje Programom suradnje s hrvatskim znanstvenicima u dijaspori - Znanstvena suradnja (indeks izvršenja 9,25), što je direktno utjecalo i na nepostojanje naknada ostalih troškova članova Upravnog odbora Zaklade, Povjerenstva za upravljanje Fondom „Jedinstvo uz pomoć znanja“ i Povjerenstva za upravljanje Programom suradnje s hrvatskim znanstvenicima u dijaspori - Znanstvena suradnja (vidljivo iz indeksa izvršenja 0,00). Razlog odstupanju jest situacija povezana s pandemijom COVID-19, zbog koje su sve aktivnosti otkazane do daljnjeg.

Iz indeksa izvršenja 19,70 koji se odnosi na troškove naknada ostalim osobama izvan radnog odnosa može se zaključiti da je Zaklada u razdoblju od 1. siječnja do 31. ožujka 2020. godine utrošila 80,30% manje sredstava od planiranih sredstava za 2020. godinu. Iz indeksa 32,60 vidljivo je da je Zaklada u prvom tromjesečju utrošila 7,6% sredstava više od planiranih za to razdoblje. Odstupanje je nastalo jer se veći broj autorskih naknada isplatio u prvom tromjesečju 2020 godine, s obzirom da je postupak vrednovanja većeg broja izvješća projekata završio u ovom izvještajnom razdoblju. Također, do razlike između planiranih i ostvarenih rashoda je došlo najvećim dijelom zbog toga što je veći broj sastanaka panela planiran u drugoj polovici godine te je tijekom izvještajnog razdoblja realiziran manji broj službenih putovanja vanjskih suradnika Zaklade, što je umanjilo troškove za 92,81% (indeks izvršenja 7,19) od planiranog za 2020. godinu, te je direktno utjecalo i na nepostojanje naknada ostalih troškova ostalim osobama izvan radnog odnosa (vidljivo iz indeksa izvršenja 0,00).

Iz indeksa izvršenja 19,08 koji se odnosi na rashode za usluge može se zaključiti da je Zaklada u razdoblju od 1. siječnja do 31. ožujka 2020. godine utrošila 80,92% manje od planiranih sredstava za 2020. godinu. Iz indeksa izvršenja 28,27 koji se odnosi na usluge telefona, pošte i prijevoza vidljivo je da je Zaklada u prvom tromjesečju utrošila 3,27% sredstava više od planiranih za to razdoblje. Odstupanje je nastalo zbog veće potrebe za poštanskim uslugama. Iz indeksa izvršenja 0,00 koji se odnosi na usluge tekućeg održavanja vidljivo je da u izvještajnom razdoblju nije bilo potrebe za tekućim održavanjem. Iz indeksa izvršenja 8,26 koji se odnosi na usluge promidžbe i informiranja vidljivo je da je Zaklada utrošila 91,74% manje od planiranog za 2020. godinu. Odstupanje je nastalo iz razloga što će se većina planiranih aktivnosti Zaklade ostvariti tijekom druge polovice 2020. godine. Iz indeksa izvršenja 22,56 koji se odnosi na komunalne usluge kao i indeksa izvršenja 12,70 koji se odnosi na troškove energije, vidljivo je da su navedeni troškovi u razdoblju od 1. siječnja do 31. ožujka 2020. godine bili manji od planiranih za 77,44%, odnosno za 87,30%. Odstupanje je nastalo zbog nepostojanja troškova komunalnih usluga i troškova energije za prostor ureda Zaklade na adresi Ilica 24 u Zagrebu. Hrvatska zaklada za znanost i Nacionalna zaklada za potporu učeničkom i studentskom standardu zajednički su koristile prostorije na adresi Ilica 24 u Zagrebu, a prema sporazumima koje su potpisale s Ministarstvom znanosti i obrazovanja. Sukladno članku 4. navedenih sporazuma obje zaklade su bile obvezne plaćati utrošak plina, vode i struje prema potrošnji, kao i ostale troškove korištenja prostora razmjerno površini korištenog prostora. Hrvatska zaklada za znanost je od 2014. godine do 2017. godine sve navedene troškove podmirivala samostalno za cjelokupni prostor dok Nacionalna zaklada za potporu učeničkom i studentskom standardu nije sudjelovala u podmirivanju svojih troškova. Hrvatska zaklada za znanost zatražila je od vlasnika prostora, Ministarstva znanosti i obrazovanja, korekciju Sporazuma o privremenom korištenju prostora na adresi Ilica 24 u Zagrebu kojim bi se utvrdila točna površina prostora koji koristi te, sukladno tome, obračun troškova plina, vode i struje razmjerno površini korištenog prostora. Slijedom navedenog, Ministarstvo znanosti i obrazovanja ne dostavlja Hrvatskoj zakladi za znanost račune za navedene troškove te ih Zaklada ne podmiruje do korekcije Sporazuma i korekcije obračuna troškova plina, vode i struje, no dužna ih je planirati u Financijskom planu kako bi imala raspoloživa sredstva za ovu namjenu u trenutku korekcije spomenutog Sporazuma.

Indeks izvršenja 61,32 koji se odnosi na rashode zakupnina i najamnina obuhvaća troškove zakupa poslovnog prostora Zaklade u Opatiji te trošak najma računalnih licenci, a pokazuje da su rashodi zakupnina i najamnina u tromjesečnom razdoblju premašili 25% planiranog godišnjeg iznosa. Do odstupanja u odnosu na planirano došlo je zbog obnove jednogodišnje licence za program Elsevier (pretraživač znanstvenih recenzenata i vrednovatelja), a koja je izvršena u prvom tromjesečju 2020. godine. Odstupanje od planiranog iznosa je vidljivo i kod zdravstvenih usluga iz razloga što će zaposlenici Zaklade biti upućeni na sistematske preglede u drugoj polovici 2020. godine (indeks izvršenja 0,00). Iz indeksa izvršenja 9,69 koji se odnosi na intelektualne i osobne usluge, vidljivo je da je Zaklada u razdoblju od 1. siječnja do 31. ožujka 2020. utrošila 90,31% manje sredstava od planiranih u 2020. godini s obzirom da će se većina planiranih aktivnosti Zaklade po pojedinim programima ostvariti tijekom druge polovice 2020. godine. Iz indeksa izvršenja 11,48 koji se odnosi na računalne usluge može se zaključiti da su navedeni troškovi manji od planiranih za ovo razdoblje, odnosno da je za razdoblje od 1. siječnja do 31. ožujka 2020. godine utrošeno 88,52% manje sredstava od planiranih za 2020. godinu. Do smanjenja ovih rashoda je došlo zbog toga što planirana nadogradnja Elektroničkog sustava za prijavu projektnih prijedloga nije završena tijekom prvog tromjesečja 2020. godine. Iz indeksa izvršenja 7,02 koji se odnosi na ostale usluge može se zaključiti da je Zaklada u razdoblju od 1. siječnja do 31. ožujka 2020. godine utrošila 92,98% manje od planiranih sredstava za 2020. godinu. Do razlike između planiranih i ostvarenih rashoda je došlo zbog toga što će se većina planiranih aktivnosti Zaklade ostvariti tijekom druge polovice 2020. godine. Iz indeksa izvršenja 6,72 koji se odnosi na rashode za materijal i energiju može se zaključiti da je Zaklada u izvještajnom razdoblju utrošila 93,28% manje sredstava od planiranih sredstava za 2020. godinu, a navedeno je pojašnjeno i u prethodnom odlomku (troškovi energije). Iz indeksa izvršenja 6,01 koji se odnosi na uredski materijal i ostale materijalne rashode te iz indeksa izvršenja 2,83 koji se odnosi na sitni inventar, može se zaključiti da je Zaklada u razdoblju od 1. siječnja do 31. ožujka 2020. godine utrošila 93,99%, odnosno 97,17% manje sredstava od planiranih. Do navedenog odstupanja došlo je zbog manje potrebe za nabavom uredskog materijala i sitnog inventara u prvom tromjesečju 2020. godine.

Iz indeksa izvršenja 62,22 koji se odnosi na ostale materijalne rashode može se zaključiti da je Zaklada u 2020. godini utrošila 37,78% manje sredstava od planiranih. Odstupanje u ovim rashodima vidljivo je u trošku reprezentacije (indeks izvršenja 30,47 odnosno utrošeno je 5,47% više sredstava od planiranih za obračunsko razdoblje), a povezano je s većim brojem ugošćavanja poslovnih partnera u tromjesečnom izvještajnom razdoblju. Nadalje, potrebno je napomenuti da se indeks izvršenja 98,25 za troškove članarina odnosi na godišnju članarinu Zaklade u organizaciji Science Europe, a koja je podmirena u prvom tromjesečju 2020. godine.

Iz indeksa izvršenja 22,47 koji se odnosi na **troškove amortizacije** može se zaključiti da su troškovi amortizacije u prvom tromjesečju 2020. godine gotovo u potpunosti u skladu s Financijskim planom Zaklade, odnosno da za razdoblje od 1. siječnja do 31. ožujka 2020. godine ova kategorija rashoda ne prelazi 25% planiranog godišnjeg iznosa.

Iz indeksa izvršenja 31,29 koji se odnosi na **financijske rashode** može se zaključiti da je Zaklada u izvještajnom razdoblju utrošila 6,29% više sredstava od planiranih sredstava za prvo tromjesečje 2020. godine. Iz indeksa izvršenja 86,05 koji se odnosi na negativne tečajne razlike, vidljivo je da je Zaklada utrošila znatno više od planiranog za izvještajno razdoblje. Do navedene razlike došlo je zbog povećanog opsega plaćanja u inozemstvo u odnosu na planirano (posebice plaćanje povezano uz obnovu jednogodišnje licence za program Elsevier). Također, planirano je 100 kuna za zatezne kamate, no navedene troškove nije moguće unaprijed precizno predvidjeti.

Iz indeksa izvršenja 18,69 koji se odnosi na **donacije** može se zaključiti da je Zaklada u izvještajnom razdoblju utrošila 81,31% manje sredstava od planiranih sredstava za 2020. godinu. Glavni razlog odstupanju je situacija povezana s pandemijom COVID-19, zbog koje je donesena Odluka o ograničavanju korištenja sredstava predviđenih Državnim proračunom Republike Hrvatske i financijskim planovima izvanproračunskih korisnika državnog proračuna za 2020. godinu, a zbog koje su privremeno zaustavljene isplate znanstveno-istraživačkih projekata Zaklade, pod-projekata Hrvatsko-švicarskog istraživačkog programa, Tenure Track pilot programa te Programa suradnje s hrvatskim znanstvenicima u dijaspori - Znanstvena suradnja financiranog iz sredstava Europskog socijalnog fonda (ESF).

Indeks izvršenja 0,00 odnosi se na **ostale rashode**, te se može zaključiti da Zaklada u izvještajnom razdoblju nije utrošila planirana sredstava. Planirano je 5.000 kuna za neotpisanu vrijednost i druge rashode otuđene i rashodovane dugotrajne imovine te 50 kuna za otpisana potraživanja, no potrebno je napomenuti da ove troškove nije moguće unaprijed precizno predvidjeti Financijskim planom.

Mjesto i datum:

Zagreb, 15. travnja 2020. godine

Klasa: 120-02/20-02/11

Ur. broj: 63-02/01-20-3

Potpis zakonskog predstavnika:

akademik Dario Vretenar  
 predsjednik Upravnog odbora